କରୋନା ବିରୋଧରେ ଆଉ ଏକ ଟୀକା ଟ୍ରାଏଲରେ ସଫଳ, ଖୁବ୍ଶୀଘ୍ର ଆସିବ ବଜାରକୁ ! - Prameya News7\nକରୋନା ବିରୋଧରେ ଆଉ ଏକ ଟୀକା ଟ୍ରାଏଲରେ ସଫଳ, ଖୁବ୍ଶୀଘ୍ର ଆସିବ ବଜାରକୁ !\n5/08/2020 at 12:24 PM\nନୂଆଦିଲ୍ଲୀ ୫।୮ଃ କରୋନା ଭାଇରସର ଚିକିତ୍ସା ପାଇଁ ଆଉ ଏକ ଟୀକା ସଫଳତା ଶେଷ ପର୍ଯ୍ୟାୟରେ ରହିଛି । ବର୍ତ୍ତମାନ ଅନ୍ୟ ଏକ କମ୍ପାନୀ ଦାବି କରିଛି ଯେ କମ୍ପାନୀର ଟୀକା କରୋନା ଭାଇରସ୍ କବଳରୁ ରକ୍ଷା କରିବା ସହ ଶରୀରରେ ରୋଗ ପ୍ରତିରୋଧକ ଶକ୍ତି ମଧ୍ୟ ବଢିଥାଏ । ଅର୍ଥାତ୍ ଏହାର ଟୀକା କରୋନା ଭାଇରସରୁ ବଞ୍ଚାଇବା ସହ ଭବିଷ୍ୟତରେ କରୋନା ଭାଇରସ୍ ଆକ୍ରମଣ ରୋକିବା ପାଇଁ ଶରୀରରେ ଉଚ୍ଚ ସ୍ତରର ଆଣ୍ଟିବଡି ମଧ୍ୟ ସୃଷ୍ଟି କରିବ ।\nଏହି ଫାର୍ମାସ୍ୟୁଟିକାଲ୍ କମ୍ପାନୀର ନାମ ହେଉଛି ନୋଭାଭାକ୍ସ (NOVAVAX) । ନୋଭାଭକ୍ସ କମ୍ପାନୀର କରୋନା ଟୀକା NVX-CoV2373ର ସଫଳତାର ଘୋଷଣା ପରଠାରୁ କମ୍ପାନୀର ସେୟାର ୧୦% ବୃଦ୍ଧି ପାଇଛି ।\nନୋଭାଭାକ୍ସ କହିଛି ଯେ ଆମର କରୋନା ଟୀକାର ଶେଷ ପର୍ଯ୍ୟାୟର ତୃତୀୟ ପରୀକ୍ଷା ସେପ୍ଟେମ୍ବର ଶେଷ ସୁଦ୍ଧା ଶେଷ ହେବ। ଏହାପରେ ଆମେ ଆଗାମୀ ବର୍ଷରେ ଅର୍ଥାତ୍ ୨୦୨୧ରେ ୧୦୦ କୋଟିରୁ ୨୦୦ କୋଟି ଟୀକା ଉତ୍ପାଦନ କରିବାକୁ ସମର୍ଥ ହେବୁ ।\nନୋଭାଭାକ୍ସର ମୁଖ୍ୟ ଗ୍ରେଗୋରୀ ଗ୍ଲେନ୍ କହିଛନ୍ତି ଯେ, ମୋର ବିଶ୍ବାସ ଅଛି ଯେ ଶେଷ ପର୍ଯ୍ୟାୟ ତଥ୍ୟ ଆମକୁ ସରକାରଙ୍କଠାରୁ ଔଷଧ ପ୍ରସ୍ତୁତ କରିବାକୁ ଅନୁମତି ମିଳିବ । ଚଳିତ ବର୍ଷ ଡିସେମ୍ବର ଆରମ୍ଭ ସୁଦ୍ଧା ଆମକୁ ଏହି ଅନୁମତି ମିଳିବ ବୋଲି ଆଶା କରାଯାଉଛି।\nନୋଭାଭାକ୍ସରୁ ମେରିଲ୍ୟାଣ୍ଡ ଭିତ୍ତିକ ଟୀକା NVX-CoV2373 ଶରୀରରେ କରୋନା ବିରୋଧରେ ଉଚ୍ଚସ୍ତରର ଆଣ୍ଟିବଡି ଉତ୍ପାଦନ କରୁଥିବା କୁହାଯାଉଛି । ଏଥିସହ କରୋନା ଭାଇରସ୍ ତୁରନ୍ତ ନଷ୍ଟ କରିବାରେ ସାହାଯ୍ୟ କରୁଛି। ତେଣୁ ଏହି ଔଷଧ ମଧ୍ୟ କରୋନାକୁ ଦ୍ବିତୀୟଥର ଆକ୍ରମଣ କରିବାକୁ ଦେବନାହିଁ ।\nନୋଭାଭାକ୍ସ ଟୀକା NVX-CoV2373 ର ଦୁଇଟି ଡୋଜ ନେବା ପରେ କୋଭିଡ୍-୧୯ ରୋଗୀ ସମ୍ପୂର୍ଣ୍ଣ ସୁସ୍ଥ ହେଉଛନ୍ତି। ଏହି ଟୀକା ହେଉଛି ଆମେରିକା ସରକାରଙ୍କ ଦ୍ବାରା ପରିଚାଳିତ ଅପରେସନ୍ ୱାର୍ପ ସ୍ପିଡର ପ୍ରଥମ କିଛି କାର୍ଯ୍ୟକ୍ରମ ମଧ୍ୟରୁ ଅନ୍ୟତମ। ଯିଏ ହ୍ବାଇଟ୍ ହାଉସରୁ ଅର୍ଥ ଗ୍ରହଣ କରୁଛି ।\nନୋଭାଭାକ୍ସ ଟୀକା NVX-CoV2373 କରୋନା ଭାଇରସର ଉପର ପୃଷ୍ଠକୁ ସିନ୍ଥେସାଇଜ୍ କରି ସଂଶୋଧନ କରାଯାଇଛି । ପ୍ରୋଟିନରେ ନିର୍ମିତ ଏହି ଉପର ପୃଷ୍ଠଟି ମନୁଷ୍ୟ ଶରୀରରେ ପ୍ରବେଶ କରି ଭାଇରସ୍ ସୃଷ୍ଟି କରେ । ଏଥିପାଇଁ ସେ ଆମ ଶରୀରର କୋଷଗୁଡିକୁ ବ୍ୟବହାର କରିଥାଏ ।\nସରକାରଙ୍କ ଅନୁମୋଦନ ଗ୍ରହଣ କଲେ ଏହା ଡିସେମ୍ବରରୁ NVX-CoV2373 ଟୀକା ଉତ୍ପାଦନ ଆରମ୍ଭ କରିପାରେ ବୋଲି ନୋଭାଭାକ୍ସ କହିଛି । ଜାନୁଆରୀ ୨୦୨୧ରେ କମ୍ପାନୀର ଲକ୍ଷ୍ୟ ହେଉଛି ୧୦କୋଟି ଡୋଜ।\nନୋଭାଭାକ୍ସ ଟୀକା NVX-CoV2373ର ପରୀକ୍ଷା ମେ ମାସ ଶେଷରେ ଆରମ୍ଭ ହୋଇଥିଲା । ଏହା ଏପର୍ଯ୍ୟନ୍ତ ୧୮ରୁ ୫୯ ବର୍ଷ ବୟସର ୧୦୬ କୋଭିଡ୍-୧୯ ରୋଗୀଙ୍କୁ ଭଲ କରି ଦେଇଛି। ସମାନ ଫଳାଫଳ ପ୍ରଥମ ପର୍ଯ୍ୟାୟ ଅଧ୍ୟୟନରୁ ପ୍ରକାଶ ପାଇଛି । ଯେଉଁଥିପାଇଁ କମ୍ପାନୀର ସେୟାର ବୃଦ୍ଧି ପାଇଛି ।
